
Anexa nr. 2 la proiectul de hotărâre nr. 115 din 28.07.2026


Atribuirea de denumiri totemurilor ce vor rezulta prin implementarea proiectului obiectivul de investiții “Dezvoltarea sistemului de transport public ecologic prin achiziționarea de stații de așteptare SMART”


	Nr. crt.
	Localizare Totem

	Numar Totem

	Denumire Totem

	Justificare


	1.
	Judetul Arges, municipiul Câmpulung, strada Șoseaua Națională, nr. FN
	TOTEM DE INFORMARE nr. 1
	PESCĂREASA
	Denumire cunoscută de locuitorii Municipiului Câmpulung, situat în partea sudică a localității 

	2.
	Judetul Arges, municipiul Câmpulung, strada Șoseaua Națională, nr. FN
	TOTEM DE INFORMARE nr. 2
	MUZEUL AUTOMOBILULUI
	Totem propus a se amplasa în imediata apropiere a Muzeului automobilului românesc, pe Șoseaua Națională (partea dreaptă) 

	3.
	Judetul Arges, municipiul Câmpulung, strada Șoseaua Națională, nr. FN
	TOTEM DE INFORMARE nr. 3
	MUZEUL AUTOMOBILULUI
	Stație aflată în imediata apropiere a Muzeului automibilului românesc, pe Șoseaua Națională (partea stângă) 

	4.
	Judetul Arges, municipiul Câmpulung, strada Grigore Alexandrescu, nr. FN
	TOTEM DE INFORMARE nr. 4
	VALEA BĂRBUȘII
	Totem aflat la intersecția DN (strada Grigore Alexandrescu cu strada Valea Bărbușii), vis-a-vis de stația nr. 3

	5.
	Judetul Arges, municipiul Câmpulung, strada Negru Voda, nr. FN
	TOTEM DE INFORMARE nr. 5
	NEGRU VODĂ
	Negru Vodă Voievod este întâiul descălecător al Țării Românești care a întemeiat în regiunea dintre Dunăre și Carpați Țara Românească, construind aici biserici, mănăstiri, curți domnești și orașe. Legenda lui Negru Vodă (sau Radu Negru) spune că el este legendarul fondator și primul domn al Țării Românești, care a descălecat din Făgăraș la sfârșitul secolului al XIII-lea (în jurul anului 1290) și a întemeiat curți domnești la Câmpulung și Curtea de Argeș. Totemul se propune a se amplasa pe strada cu același nume și în imediata apropiere a Mănăstirii Negru Vodă, pe partea stângă 

	6.
	Judetul Arges, municipiul Câmpulung, strada Negru Voda, nr. FN
	TOTEM DE INFORMARE nr. 6
	NEGRU VODĂ
	Negru Vodă Voievod este întâiul descălecător al Țării Românești care a întemeiat în regiunea dintre Dunăre și Carpați Țara Românească, construind aici biserici, mănăstiri, curți domnești și orașe. Legenda lui Negru Vodă (sau Radu Negru) spune că el este legendarul fondator și primul domn al Țării Românești, care a descălecat din Făgăraș la sfârșitul secolului al XIII-lea (în jurul anului 1290) și a întemeiat curți domnești la Câmpulung și Curtea de Argeș. Toemul este amplasta pe strada cu același nume și în imediata apropiere a Mănăstirii Negru Vodă, pe partea dreaptă 

	7.
	Judetul Arges, municipiul Câmpulung, strada Gen. Iosif Teodorescu, nr. FN
	TOTEM DE INFORMARE nr. 7
	DINICU GOLESCU
	Constantin Golescu (cunoscut sub numele de Dinicu Golescu; n. 7 februarie 1777, Muntenia, România – d. 5 octombrie 1830, București, Țara Românească) a fost un boier și cărturar român, fiu al marelui ban din Țara Românească Radu Golescu și al Zoiței Florescu. Totemul se propune a se amplasa în imediata apropiere a Colegului Național Dinicu Golescu, punct de reper pentru cetățenii Municipiului Câmpulung 

	8.
	Judetul Arges, municipiul Câmpulung, strada Matei Basarab, nr. FN
	TOTEM DE INFORMARE nr. 8
	SPITALUL MUNICIPAL
	Totem propus a se amplasa în imediata apropiere a Spitalului Municipal Câmpulung 

	9.
	Judetul Arges, municipiul Câmpulung, strada Negru Voda, nr. FN
	TOTEM DE INFORMARE nr. 9
	VILA PAUL
	Totem propus a se amplasa în imediata apropiere a imobilului – clădire monument istoric în care funcționează Serviciului Fiscal Câmpulung, punct de reper pentru cetățenii Municipiului Câmpulung

	10.
	Judetul Arges, municipiul Câmpulung, strada Matei Basarab, nr. FN
	TOTEM DE INFORMARE nr. 10
	OPREA IORGULESCU
	Câmpulungul Muscelului, al cărui nume are un ecou îndepărtat in hrisoavele ţării, adaugă la faima lui de veche și trainică cetate de scaun şi pe acela de a fi adăpostit pe meleagurile sale, prima şcoală de slovă românească. La 10 mai 1669, domnitorul Ţării Românesti, Antonie-Vodă din Popeşti (1669-1672), înfiinţează la Câmpulung prima școală din Ţara Româneasca. Şcoala s-a ridicat pe terenul cumpărat în anul 1669 de Radu Năsturel, mare logofăt în cancelaria domnitorului Antonie Vodă, de la Stroe Leurdeanu din Goleşti, loc aflat lângă piaţa de atunci a oraşului (astăzi terenul este ocupat de casele familiei Berechet si de toate clădirile ce se văd pe prelungirea străzii Negru Vodă, spre sud și pe strada I.L.Caragiale până la intersecţia acesteia, în Tabaci,  cu strada Constantin Brâncoveanu). Astăzi, oraşul Câmpulung Muscel se poate mândri cu faptul că aici a fost întemeiată cea mai veche școală domnească (Bucureștiul, tocmai după 11 ani, adică în 1680, a fost înzestrat de domnitorul Șerban Cantacuzino cu şcoala de la Sf. Sava). Oficialităţile oraşului vor construi un local nou, “în dosul caselor cluceresei Eliotina, situat în centrul oraşului(unde se află astăzi Şcoala Gimnaziala “Oprea D. Iorgulescu”)
         La 8 septembrie 1836 s-a săvârşit  serbarea de inaugurare a noului local, iar în 1871, şcoala fiind neîncăpătoare, s-a mai adăugat la corpul clădirii o prelungire  pentru o clasă şi o cancelarie. În 1864 şcoala a luat numele de “Şcoala de băieţi nr. 1. După 90 de ani de folosinţă, vechiul local insalubru a fost demolat în 1926. S-a alcătuit un Comitet de iniţiativă, avându-l ca presedinte pe filantropul Oprea D. Iorgulescu care a finantat construcţia noii şcoli. Acelaşi “om de inimă şi iubitor al copiilor “ a lasat prin testamentul Nr1 89 din 5 martie 1934 “intreaga avere mobilă si imobilă, care va rămane la incetarea din viaţă … Fundaţiei Oprea D. Iorgulescu, Şcoala Primară de baieţi Nr.1 si Şcoala Primară de fete Nr.2 “ Totemul se propune a se amplasa în imediata apropiere a Școlii Gimnaziale Oprea Iorgulescu.

	11.
	Judetul Arges, municipiul Câmpulung, strada Matei Basarab, nr. FN
	TOTEM DE INFORMARE nr. 11
	MATEI BASARAB
	Ca toate celelalte orașe, Câmpulungul a trecut în evoluția sa prin fazele de sat, târg, pentru ca la începutul sec. XIV sã devinã oraș. Această evoluție a fost determinatã de sporirea numãrului de locuitori, de creșterea continuã și intensã a producției meșteșugărești și a schimbului de mãrfuri. În primele decenii ale sec. XIII, în Câmpulung încep sã pãtrundã și sã se stabileascã meseriași și negustori sași. Comunitatea sãseascã care se formeazã aici era condusã de un greav (comes), ultimul dintre ei fiind Laurencius de Longo Campo, piatra lui funerarã se aflã astãzi în biserica Bãrãției și constituie cel mai vechi document epigrafic medieval din Țara Româneascã și, în același timp, prima mențiune scrisã a orașului. Inscripția este datatã în anul 1300 și are următorul text: ”Hic sepultus est comes Laurencius de Longo-Campo, pie memerie, anno Domini MCCC.” (”Aici este înmormântat comitele Laurențiu din Câmpulung, spre pioasã amintire, în anul Domnului 1300.”).

Din cauza ”cumplitelor vremi” nu avem documente sigure care să fixeze cu exactitate în timp întemeierea orașului Câmpulung. Sunt istorici care susțin că orașul Câmpulung a fost înființat de cavalerii teutoni în prima jumătate a sec. XIII, iar alți cercetători, bazați pe tradiție și mitologie, susțin localizarea orașului către sfârșitul sec. XIII, în relație cu descălecatul lui Negru Vodă (Radu Negru). Pânza orașului Câmpulung, cel mai însemnat și mai peremptoriu izvor privitor la obștea Câmpulungului, care conține 38 de hrisoave dintre anii 1559-1747, menționează că cel mai vechi document în care erau trecute privilegiile orașului îl dăduse lui Matei Basarab: ”prea luminatul, blagocestivul si de Hristos iubitorul, raposatul Io Radu Negru Voivod la leat 6800 (1292).”
Din anul 1330, după victoria de la Posada împotriva regelui Ungariei Carol Robert, la Câmpulung își stabilește reședința de scaun Basarab I (cca. 1310-1352), primul domnitor al statului independent Țara Românească. Astfel, Câmpulungul devine, pentru aproape 4 decenii, centrul politic și administrativ al statului. Abia în 1369, domnitorul Vladislav I Vlaicu (1364-1377), urmașul la tron al lui Nicolae Alexandru (1352-1364), fiul marelui Basarab, mută capitala țării la Curtea de Argeș.
Așezat pe unul dintre cele mai importante drumuri de legătură din Evul Mediu între Țara Românească și Transilvania, orașul devine punct vamal, pomenit pentru prima dată din acest punct de vedere în anul 1368, într-un hrisov emis de Vladislav I, prin care se stabilește obligația negustorilor brașoveni ce trec cu carele de mărfuri prin Pasul Bran să plătească la Câmpulung, ca taxă vamală, o ”treizecime”. După mutarea centrului politico-administrativ la Curtea de Argeș, Câmpulungul continuă să aibă calitatea de reședință domnească temporară. Este perioada domniilor ”itinerante”, când domnitorul se deplasa în diferite localități din țară, în care își stabilea reședințe temporare. Atât Basarab I, cât și fiul și urmașul său la tron, Nicolae Alexandru, au fost înmormântați la Câmpulung. Piatra tombală a acestuia din urmă se păstrează și astăzi în biserica din Complexul voivodal Negru Vodă: ”În luna noiembrie 16 zile a raposat marele si singur stapânitor Domn Io Nicolae Alexandru Voivod, Fiul marelui Basarab, în anul 6873 (1364), indictionul 3, vesnica lui pomenire.” Acest text este cel mai vechi document epigrafic medieval, scris în limba slavonă, cunoscut până acum în Țara Românească. Săpăturile arheologice efectuate în incinta mănăstirii au descoperit urmele curții domnești din sec. XIV, cu pivnița locuinței voivodale, peste care Matei Basarab, în anul 1636, a ridicat casa domnească existentă azi.Totemul se propune a se amplasa pe strada cu aceeași denumire. 

	12.
	Judetul Arges, municipiul Câmpulung, strada Negru Voda, nr. FN
	TOTEM DE INFORMARE nr. 12
	TUDOR MUȘATESCU
	Tudor Mușatescu s-a născut la Câmpulung, la data de 22 februarie 1903, a fost un poet, prozator, dramaturg și umorist român. Scrie epigrame, realizează de unul singur, în anul 1912, la vârsta de 9 ani, o revistă, „Ghiocelul” - „pe care o scriam și tipăream singur, cu litere de cauciuc, în patru pagini. Ediția era de trei numere și principalul abonat era bunicul” cu versuri, schițe și chiar cu o piesă de teatru, intitulată Ardealul. A scris schițe, romane, piese de teatru, dar succesul i-a fost adus de teatru.
La maturitate, atât ca vârstă, cât și ca formație artistică, Tudor Mușatescu se dedică trup și suflet teatrului, în calitate de dramaturg, traducător, director de scenă, de conducător și proprietar de teatru. Criticii l-au considerat un fidel continuator, în perioada interbelică, al comediei caragialene de moravuri, prin tipologie, situații și dialoguri spirituale. Debutează ca dramaturg în 1923, la Paris, cu piesa „Focurile de pe comori” (piesă nepublicată). Piesele de teatru ale lui Mușatescu, cu deosebire comediile Titanic-Vals, ...escu și melodrama Visul unei nopți de iarnă, au avut succes și în străinătate. Titanic-Vals și ...escu au fost ecranizate. Titanic Vals este o celebră comedie de moravuri scrisă de dramaturgul Tudor Mușatescu, a cărui operă și viață sunt strâns legate de orașul natal Câmpulung. Piesa a fost publicată în 1933 și prezintă pățaniile lui Spirache Necșulescu, un funcționar modest dintr-un oraș de provincie care ajunge târât în viața politică. 

	13.
	Judetul Arges, municipiul Câmpulung, strada Negru Voda, nr. FN
	TOTEM DE INFORMARE nr. 13
	ARHITECT BERECHET
	Arhitectul Dimitrie Ionescu-Berechet a văzut lumina zilei pe 27 ianuarie/10 februarie 1896, în orașul situat pe Râul Târgului, Câmpulung Muscel, într-o casă de pe strada Negru Vodă, casă pe fațada căreia era încrustată „Crucea Jurământului”. 
Dimitrie Ionescu-Berechet a fost al șaptelea din cei opt copii ai negustorului de brașovenii, Nicolae (1835-1904), supranumit, de câmpulungeni, pentru prosperitatea lui – Berechet. Preocupat constant de aspectul orașului său natal Câmpulung-Muscel, dar și de arhitectura din zona Muscel, Dimitrie Ionescu-Berechet proiectează și amenajează, în perioada 1925-1960, circa 80 de edificii (în multe cazuri, în mod gratuit), printre care amintim : 
1. Mausoleul eroilor de pe muntele Mateiaș, 
2. Palatul administrativ al județului istoric Muscel (actuala Primărie din Câmpulung-Mușcel), 
3. Crucea comemorativă (realizată în 1934) din cartierul Șubești, Câmpulung-Muscel, la intersecția str. Al. Voievod cu str. Maior Giurescu, 
4. Ateneul Cultural Vișoi, Câmpulung-Mușcel, str. Cuza Vodă, nr. 52 (realizată în 1930), 
5. Școala Generală Nr. 6 Vișoi, Câmpulung-Mușcel, str. Cuza Vodă, nr. 30, (realizată în perioada 1929-1933), 
6. Biserica Intrarea în Biserică a Maicii Domnului Schei, 
7. Casa Diaconescu, Câmpulung-Mușcel, str. Negru-Vodă, nr. 226 (realizată în 1936), 
8. Liceul de fete (actualul Colegiu Tehnic), Câmpulung-Mușcel, str. Negru Vodă, nr. 145A (realizat în perioada 1931-1933), 
9. Vila Iancu Anastase, Câmpulung-Mușcel, str. Negru Vodă, nr. 162 (realizată în 1928), 
10. Școala Generală Nr. 1 Oprea Iorgulescu (fostă C. D. Aricescu), Câmpulung-Mușcel, str. General Poșoiu, nr.1 (realizat în perioada 1927-1929),
11. Vila general Gheorghe Poșoiu, Câmpulung-Mușcel, str. G-ral Poșoiu, nr. 7 (realizată în 1930), 
12. Vila colonelului Costică Berechet (fratele arhitectului Ionescu-Berechet), Câmpulung-Mușcel, str. Sold. D.Golescu, nr. 12 (realizată în 1925), 
13. Împrejmuire Grădina Publică, Câmpulung-Mușcel, str. Negru Vodă (realizată în 1925-1929), 
14. Teatrul-Cinematograf Edisson (azi, Jinga), Câmpulung-Mușcel, str. D.I.Berechet, nr.1 (realizat în perioada1938-1940), 
15. Clădirea doctorului N. Cojan, Câmpulung-Mușcel, str. Negru Vodă, nr. 115 (realizată în perioada 1932-1933), 
16. Vila arhitectului Dimitrie Ionescu-Berechet, 
17. Casa Gică Ștefănescu (actualul, Muzeu de Etnografie și Artă Populară),
18. Capela Spitalului Municipal (actuala, Morgă), Câmpulung-Mușcel, str. M. Tican Romano (realizată în 1942),
19. Mănăstirea Negru-Vodă, stăreția și corpul de chilii, Câmpulung-Mușcel, str. Negru-Vodă, nr. 64,
20. Ateneul Popular Negru-Vodă (azi, Protoieria Muscel), Câmpulung-Mușcel, str. Negru-Vodă, nr. 64 (realizat în perioada 1927-1929).

	14.
	Judetul Arges, municipiul Câmpulung, strada Negru Vodă, nr. FN
	TOTEM DE INFORMARE nr. 14
	SCHEI
	Denumire cunoscută la nivelul Municipiului Câmpulung, situat la intersecția străzilor Colonel Stănescu și Negru Vodă. 

	15.
	Judetul Arges, municipiul Câmpulung, strada Fratii Golești, nr. FN
	TOTEM DE INFORMARE nr. 15
	FRAȚII GOLEȘTI
	Frații Golești este denumirea colectivă sub care sunt desemnați cei patru fii pe care i-a avut marele ban din Țara Românească Dinicu Golescu cu soția sa Zoe Farfara: Ștefan Golescu (1809-1874), Nicolae Golescu (1810-1877), Radu Golescu (1814-1882) și Alexandru C. Golescu (1818-1873). Familia Golescu a fost una din familiile reprezentative din Țara Românească a secolelor XVII-XVIII. Rădăcinile familiei Golescu coboară până în secolul al XV-lea, primul menționat în documente fiind Baldovin pârcălabul, pe la 1495. Un document de la Mănăstirea Vieroși din județul Argeș, ctitorie a banului Ivașcu Golescu din 1573, îi numește pe boierii Golești urmași ai Craioveștilor, descendență prin care se înrudesc cu domnitorii Basarabi.
Radu Golescu, boier din Țara Românească.
Radu Golescu-Știrbei (1746 - 1818), mare ban din Țara Românească, căsătorit cu Zoița Florescu, tatăl lui Iordache și Dinicu.
Iordache Golescu (sau Gheorghe Golescu), ministru, creator al unei societăți secrete, politice, literare la Brașov în 1822.
Dinicu Golescu (sau Constantin Golescu), participant alături de fratele său la creare societății secrete, scriitor. A fost căsătorit cu Zoe Farfara.
Ana Golescu (1805-1878)
Ștefan Golescu, prim-ministru al României în perioada 1867-1868.
Nicolae Golescu, prim-ministru al României în două mandate, în 1860 și 1868.
Radu Golescu, colonel al armatei române, mare revoluționar pașoptist.
Alexandru G. Golescu, prim-ministru al României în anul 1870. Totemul se propune a se amplasa pe strada cu aceeași denumire. 

	16.
	Judetul Arges, municipiul Câmpulung, strada Gen Dragalina (DJ 735), nr. FN
	TOTEM DE INFORMARE nr. 16
	GENERAL DRAGALINA
	În timpul campaniei din toamna anului 1916, după intrarea României în Primul Război Mondial, Câmpulung Muscel era unul dintre principalele centre de concentrare și deplasare a trupelor române către frontul din Carpați. Generalul Ioan Dragalina a trecut prin această zonă în contextul reorganizării forțelor române înainte de a prelua comanda Armatei I, destinată apărării Văii Jiului. 
Legătura cea mai cunoscută este însă una de memorie istorică:
Câmpulung Muscel păstrează vie amintirea eroilor din campania din 1916, iar numele generalului Dragalina apare frecvent în lucrările istorice dedicate zonei Muscelului și rezistenței armatei române.
În municipiu există o stradă General Ioan Dragalina, denumită în onoarea sa, ca în multe alte orașe din România.
Deși Dragalina nu a locuit la Câmpulung și nu a comandat operațiuni militare directe în oraș, zona Muscelului făcea parte din teatrul de operații al campaniei din 1916 în care el a avut un rol esențial.
Stația se propune a se amplasa la intersecția străzilor General Draglina veche și General Dragalina nouă (ce face parte din DJ 735 Câmpulung – Albești – Cîndești). Totemul se propune a se amplasat în imediata apropiere a stației S15

	17.
	Judetul Arges, municipiul Câmpulung, strada Gen Dragalina (DJ 735), nr. FN
	TOTEM DE INFORMARE nr. 17
	LA CEAS
	Denumire cunoscută de locuitorii Municipiului Câmpulung, situată în partea vestică, la intersecția DJ 735 cu strada Gruiului. Totemul se propune a se amplasat în imediata apropiere a stației S13

	18.
	Judetul Arges, municipiul Câmpulung, strada Gruiului, nr. FN
	TOTEM DE INFORMARE nr. 18
	GRUI
	Cartier al Municipiului Câmpulung. Totemul se propune a se amplasat în imediata apropiere a stației S14

	19.
	Judetul Arges, municipiul Câmpulung, strada Gruiului, nr. FN
	TOTEM DE INFORMARE NR. 19
	PRIVIGHETORII
	Stație aflată în imediata apropiere astrăzii cu aceeași denumire. Totemul se propune a se amplasat în imediata apropiere a stației S16

	20.
	Judetul Arges, municipiul Câmpulung, strada Gruiului, nr. FN
	TOTEM DE INFORMARE nr. 20
	PARCUL MIREA
	Totemul se propune a se amplasa la intersecția străzii Parcul Mirea cu strada Gruiului, pe partea dreaptă. 

	21.
	Judetul Arges, municipiul Câmpulung, strada Gruiului, nr. FN
	TOTEM DE INFORMARE nr. 21
	PARCUL MIREA
	Totemul se propune a se amplasa la intersecția străzii Parcul Mirea cu strada Gruiului, pe partea stângă.

	22.
	Judetul Arges, municipiul Câmpulung, strada Gruiului, nr. FN
	TOTEM DE INFORMARE nr. 22
	PETRE ZAMFIRESCU
	Există însă o tradiție locală potrivit căreia Petre Zamfirescu a fost o personalitate a Câmpulungului din prima jumătate a secolului al XX-lea, implicată în viața administrativă și economică a orașului, motiv pentru care numele său a fost atribuit unei străzi. Totemul se propune a se amplasa la intersecția străzii Petre Zamfirescu cu strada Gruiului, pe partea dreaptă. 

	23.
	Judetul Arges, municipiul Câmpulung, strada Gruiului, nr. FN
	TOTEM DE INFORMARE nr. 23
	PETRE ZAMFIRESCU
	Există însă o tradiție locală potrivit căreia Petre Zamfirescu a fost o personalitate a Câmpulungului din prima jumătate a secolului al XX-lea, implicată în viața administrativă și economică a orașului, motiv pentru care numele său a fost atribuit unei străzi.
Totemul se propune a se amplasa la intersecția străzii Petre Zamfirescu cu strada Gruiului, pe partea stângă.





	Primar,
Elena – Valerica LASCONI
	Manager de proiect,
Gabriel – Avram RADU

